OpenLLM-France/wikimedia huggingface dataset:
# Gehenna

El terme gehenna (de l'hebreu: גי-הנם, Gue-Hinnom‎ o גי בן הנם, Gue ben Hinnom, literalment ‘Vall d'Hinnom’ o ‘Vall del fill d'Hinnom’; grec antic: ΓεέναΓ; llatí: Gehenna) és un terme que es fa servir com a sinònim de l'infern, tant en el cristianisme com en l'islam. Es troba per primera vegada en les seves dues versions, tant de Gue-Hinnom com de Gue ben Hinnom, al Llibre de Josuè, 18:16, com a part de la frontera entre les tribus de Judea i de Benjamí. La traducció del nom a la Septuaginta és Γαίεννα (pronunciat Guéenna).
La ciutat antiga de Jerusalem limita a la part occidental i sud amb la Vall d'Hinnom i a l'est per la de Josafat. Sembla que, en temps del rei Josies, la Vall d'Hinnom era el lloc on es practicaven els sacrificis humans de Moloc, que havien introduït els ritus pagans dels fenicis i cananeus. El profeta Jeremies (7:31; 19:5) condemna aquesta pràctica que es feia a la Vall d'Hinnom.

## Galeria

* Teddy Park (Jerusalem)
* Piscina del Sultà
* Hutzot Hayotzer Arts Center
* Monestir Aceldama
* Cinemateca de Jerusalem

## Referències

* ↑ «Gehenna | enciclopedia.cat». [Consulta: 19 gener 2025].
* ↑ E. Mills, Watson; Aubrey Bullard, Roger. Mercer Dictionary of the Bible (en anglès). Mercer University Press, 1990, p. 319. ISBN 978-0-86554-373-7.
* ↑ «GEHENNA - JewishEncyclopedia.com». [Consulta: 19 gener 2025].
* ↑ «Jeremies 7». BCI - Bíblia catalana. [Consulta: 19 gener 2025].

## Enllaços externs

* Gehenna from the 1901-1906 Jewish Encyclopedia
* Olam Ha-Ba: The Afterlife Judaism 101
# Economia de Guyana

L'economia de Guyana va exhibir un moderat creixement econòmic entre 2001 i 2007, basat en l'expansió dels sectors agrícola i mineria. L'economia depèn de l'exportació de sis productes: sucre, or, bauxita, gambes, fusta i arròs - que representen gairebé el 60% del PIB del país, i són susceptibles a les condicions climàtiques i als preus internacionals.
L'expansió dels negocis, una taxa d'interès més realista, un control més intens de la inflació i el suport continuat d'organitzacions internacionals. L'economia es va recuperar després de les inundacions de 2005. L'ingrés del país al mercat comú del Carib - Caricom - el gener 2006 va ampliar els mercats d'exportacions del país, especialment les primeres matèries.
Els problemes crònics inclouen l'escassedat de treballadors especialitzats i una infraestructura deficient.

## Referències

* 1 2 CIA. «The World Factbook». Arxivat de l'original el 2018-12-26. [Consulta: 4 agost 2014].
# Hinòbids

Els hinòbids (Hynobiidae) són una família d'amfibis urodels.

## Particularitats

Tot i que estan taxonòmicament relacionats amb les salamandres gegants (Cryptobranchidae), els hinòbids són salamandres menudes i tímides. La meitat de les espècies de la família són endèmiques del Japó, les altres es troben a l'Àsia central, Corea, Xina i Sibèria.
Llur hàbitat natural són boscos temperats i rius.

## Gèneres

* Subfamília Hynobiinae
** Batrachuperus
** Hynobius
** Liua
** Onychodactylus
** Pachyhynobius
** Paradactylodon
** Pseudohynobius
** Ranodon
** Salamandrella
* Subfamília Protohynobiinae
** Protohynobius

## Referències

* ↑ M. Hasumi, About hynobiids (2002).
* Kaneko, Y. i Matsui, M. 2004. Hynobius kimurae. 2006 IUCN Red List of Threatened Species. Consultat el 22 de juliol del 2007.

## Enllaços externs

* Frost, Darrel R, Amphibian Species of the World: an Online Reference. Hynobius.
* AmphibiaWeb: Hynobiidae Arxivat 2005-03-13 a Wayback Machine.
* Tree of Life: Hynobiidae
* hinòbids a livingunderworld.org
# Maximiliano Caufriez

Maximiliano Caufriez (nascut el 16 de febrer de 1997) és un futbolista professional belga que juga com a central i lateral dret al València, cedit pel Clermont.

## Carrera de club

Caufriez va néixer i es va criar a Mons on va començar a jugar de jove. Més tard, va fitxar pel Waasland-Beveren. Va debutar a la Pro League belga el 4 d'abril de 2016 contra el Mouscron.
El 29 d'agost de 2021, va signar un contracte a llarg termini amb el club de la Premier League russa Spartak Moscou. El 29 de maig de 2022, va guanyar la Copa de Rússia després de gairebé una dècada d'intents sense èxit per a l'Spartak a la competició.
El 29 d'agost de 2022, Caufriez va fitxar pel club de la Ligue 1 Clermont com a cedit per a la temporada 2022-23 El 27 de juny de 2023, el Clemont va comprar els seus drets a l'Spartak, fent el traspàs permanent.
El 29 d'agost de 2024, després de patir el descens, Caufriez va ser cedit al València de la Lliga.

## Vida personal

El jugador de la selecció del Marroc Selim Amallah és el seu cosí per línia materna.

## Palmarès

Spartak de Moscou
* Copa de Rússia: 2021–22

## Referències

* ↑ Maximiliano Caufriez, Fitxa a Soccerway
* ↑ «Mouscron vs. Waasland-Beveren - 9 abril 2016». Soccerway. [Consulta: 13 agost 2016].
* ↑ «Максимилиано Кофрие — новый игрок "Спартака"» (en rus). FK Spartak Moscou, 29-08-2021.
* 1 2 «"Спартак" обыграл "Динамо" и стал 4-кратным победителем Кубка России» (en rus). Russian Premier League, 29-05-2022.
* ↑ «Maximiliano Caufriez, nouveau renfort défensif» (en francès). Clermont Foot, 29-08-2022. [Consulta: 29 agost 2022].
* ↑ «"Клермон" выкупил трансфер Кофрие» (en rus). FC Spartak Moscow, 27-06-2023.
* ↑ «Comunicado oficial | Maximiliano Caufriez» (en castellà). Valencia CF, 29-08-2024. [Consulta: 29 agost 2024].
* ↑ «"He just plays for his mum"; Selim Amallah's cousin on what motivates Moroccan midfielder following tragedy in 2011 - Get Belgian & Dutch Football News». getfootballnewsbene.com, 06-12-2022.

## Enllaços externs

* Maximiliano Caufriez al web de la Federació belga
# Heather Petri

Heather Petri (Oakland, 13 de juny de 1978) és una jugadora de waterpolo estatunidenca, ja retirada, guanyadora de quatre medalles olímpiques.

## Carrera esportiva

Va participar, als 20 anys, en els Jocs Olímpics d'Estiu de 2000 realitzats a Sydney (Austràlia), on va aconseguir la medalla de plata amb la selecció nord-americana al perdre la final de waterpolo contra la selecció australiana. En els Jocs Olímpics d'Estiu de 2004 realitzats a Atenes (Grècia) aconseguí guanyar la medalla de bronze al guanyar el partit de consolació a la selecció australiana. Va participar en els Jocs Olímpics d'Estiu de 2008 realitzats a Pequín (Xina), on va aconseguir la medalla de plata al perdre la final de waterpolo contra la selecció neerlandesa. En els Jocs Olímpics d'Estiu de 2012 celebrats a Londres (Regne Unit) aconseguí guanyar la medalla d'or en la competició olímpica, esdevenint la jugadora de waterpolo més guardonada en els Jocs juntament amb Brenda Villa.
Al llarg de la seva carrera ha aconseguit quatre medalles en el Campionat del Món de natació, destacant les medalles d'or aconseguides els anys 2003, 2007 i 2009, i tres medalles d'or als Jocs Panamericans.
El 2018 va ser inclosa a l'USA Water Polo Hall of Fame.

## Referències

* 1 2 «Olympedia – Heather Petri». [Consulta: 7 febrer 2024].
* ↑ «Heather Petri (2018)». USA Water Polo. [Consulta: 18 setembre 2020].
* ↑ «Hall of Fame Inductees». USA Water Polo. [Consulta: 18 setembre 2020].

## Enllaços externs

* (anglès) www.calbears.com - Heather Petri Arxivat 2010-12-26 a Wayback Machine.
# Hedwig Jaenichen-Woermann

Hedwig Woermann o Hedwig Jaenichen-Woermann (Hamburg, 1r de novembre de 1879 - Wustrow, Mecklenburg-Pomerània Occidental, 22 de desembre de 1960 és una escultora i pintora alemanya.

## Biografia

Hedwig Woermann va començar la formació artística amb el pintor alemany Fritz Mackensen a Worpswede, on va conèixer Paula Modersohn-Becker, Clara Westhoff, Ottilie Reylaender i Rainer Maria Rilke.
A París des de 1900, va treballar al taller d'Antoine Bourdelle, a l'Impasse du Maine, entre 1901 i 1903. És una de les seves primeres practicants, al costat de Gaston Toussaint i Edwin Bucher. També va servir de model per a les obres de Bourdelle (incloent-hi el bust de La Fiancée (vers 1900) i el tors de L'école Allemande (vers 1900).
Va tenir un taller d'escultura a Roma des del 1903 fins al 1908, any del seu matrimoni amb Johann Jaenichen. El 1909 vivia en un apartament a Sceaux on va treballar fins al 1914. Es va establir a Dresden i es va dedicar a la pintura. Va produir retrats i pintures sobre seda, una tècnica en la qual es va especialitzar des de finals dels anys vint.
En el període d'entreguerres, va viatjar a París, Amèrica del Sud (sobretot Buenos Aires) i Àfrica. Va exposar els seus Rollbilder (pintures enrotllades sobre tela) a la Galeria Neumann/Nierenhof de Berlín l'any 1929, i va presentar una retrospectiva de les seves obres (principalment pintures -sobre seda, al tremp envernissat- incloent un retrat de Joséphine Baker) a la galeria de la Renaissance a París el 1931. Es va establir definitivament el 1936 a Wustrow, on hi ha la seva casa-taller, i on va viure fins a la seva mort el 1960.
Les seves obres es conserven a Alemanya. Al Museu Bourdelle es conserven fotografies de Woermann treballant al taller de Bourdelle i a Roma, així com un conjunt de dotze cartes intercanviades entre Woermann i Bourdelle entre 1901 i 1921.
* ↑ «Hedwig Jaenichen-Woermann - Person - Archivportal-D». [Consulta: 20 octubre 2024].
* ↑ A propos des artistes de Worpswede, voir http://www.worpswede-museen.de/kolonie-kuenstler/ottilie-reylaender.html
* ↑ Stéphanie Cantarutti. Bourdelle (en francès). Alternatives, coll. « Art en scène », 2013, p. 174. ISBN 978-286227-731-8.
* ↑ «Répertoire de sculpture française» (en francès/anglès). frenchsculpture.org, 2012. Arxivat de l'original el 2018-04-12. [Consulta: 9 abril 2018]..
* 1 2 Anne Rivière. Dictionnaire des sculptrices (en français). Mare & Martin, 2017, p. 599 p.. ISBN 979-10-92054-57-6.
* ↑ Perrine Vernay «Exposition de Hedwige Woermann à la Galerie de la Renaissance». Revue du vrai et du beau, 10 febrer 1931, n°155, p. 6.
* ↑ Georges Omer «De nombreux artistes étrangers exposent actuellement à Paris» (en français). Paris-Soir, 16-01-1931, p.2.
* ↑ A propos de la "Wohnhaus und Atelier von Woermann", voir
* ↑ Algunes són visibles al lloc web de la Woermannhaus
* ↑ Se'n publiquen fragments a: Antoine Bourdelle, Cours et leçons à l'Académie de la Grande Chaumière 1909-1922, edició establerta per Laure Dalon, volum 2, Paris, Paris-Musées, Édition des Cendres, 2007, 397 p., ISBN 978-2-7596-0035-9, pp. 374-377.
# Lock Springs

Lock Springs és una població dels Estats Units a l'estat de Missouri. Segons el cens del 2000 tenia 69 habitants.

## Demografia

Segons el cens del 2000, Lock Springs tenia 69 habitants, 25 habitatges, i 17 famílies. La densitat de població era de 222 habitants per km².
Dels 25 habitatges en un 28% hi vivien nens de menys de 18 anys, en un 60% hi vivien parelles casades, en un 4% dones solteres, i en un 32% no eren unitats familiars. En el 24% dels habitatges hi vivien persones soles el 12% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,76 i el nombre mitjà de persones que vivien en cada família era de 3,41.
Per edats la població es repartia de la següent manera: un 27,5% tenia menys de 18 anys, un 7,2% entre 18 i 24, un 29% entre 25 i 44, un 23,2% de 45 a 60 i un 13% 65 anys o més.
L'edat mediana era de 40 anys. Per cada 100 dones de 18 o més anys hi havia 85,2 homes.
La renda mediana per habitatge era de 21.500 $ i la renda mediana per família de 21.500 $. Els homes tenien una renda mediana de 34.583 $ mentre que les dones 16.250 $. La renda per capita de la població era de 10.816 $. Entorn del 38,9% de les famílies i el 37% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lock Springs». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Lock Springs». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Endopterigots

Els endopterigots (Endopterygota) són un superordre d'insectes neòpters que inclou tots els insectes amb metamorfosi completa (holometàbols), és a dir, que tenen un desenvolupament que passa per tres estadis molt diferents, larva, pupa i imago (adult); si la pupa es desenvolupa dins un capoll de seda, s'anomena «crisàlide». Sens dubte, agrupa els ordres amb major nombre d'espècies, com ara Coleoptera, Diptera, Hymenoptera, Lepidoptera, entre d'altres.
* Larva de coleòpter
* Pupa de coleòpter

## Taxonomia

El superordre dels endopterigots es subdivideix en els següents ordres:
* Coleoptera
* Diptera
* Hymenoptera
* Lepidoptera
* Mecoptera
* Megaloptera
* Miomoptera †
* Neuroptera
* Protocoleoptera †
* Protodiptera †
* Raphidioptera
* Siphonaptera
* Strepsiptera
* Tarachoptera †
* Trichoptera

## Referències

* ↑ Entrada «Holometabola» de la Paleobiology Database (en anglès). [Consulta: 20 desembre 2022].
# Fujiwara no Moroie

Fujiwara no Moroie va ser un aristòcrata de mitjans i finals del període Heian. Fujiwara Kitaie Nakaseki Hakuie, era el fill gran de Gondai Nagon i Fujiwara Keisuke. El rang oficial és el quart subordinat i la vàlvula mitjana dreta.

## Trajectòria

Després de passar pels Shonagon a la dinastia Go-Reisen, va ser nomenat Shaoben Dret i Cerveser de Cinquè Rang en el 3r any de Yongjo (1048). Després del shoben esquerre, al 3r any de Tenki (1055), també va servir com a guardià de Settsu, però va ser rellevat del cinquè rang. El primer any de Kōhei (1058), va ser ordenat com a subordinat del quart rang i el bé mitjà dret, però va morir el 3 de setembre del mateix any. Tenia 32 anys. L'últim rang oficial és el 4t rang de subordinat mitjà dret i Settsu Mamoru.

## Anècdotes

| « | "Quan vaig passar per la casa d'una dona que havia estat acostumada a anar per la família Shao Benshi i havia perdut la seva relació, em va aturar la mestressa de la dona, així que em vaig girar i vaig entrar a la casa de la dona. Llavors, l'aspecte de la dona era tan meravellós que el mestre es va penedir d'haver abandonat la dona i es va disculpar, però la dona només va llegir el sutra i no va respondre. Mentre recitava el sutra, la dona va recitar repetidament la frase "Facilitat immediata i facilitat" en el setè volum del Sutra del Lotus, però es va desmaiar com estava, i el mestre i la família van intervenir amb la dona, però la dona va morir immediatament. La família del mestre estava trista i es va retirar al poble de muntanya durant un temps, i es rumorejava que s'havia convertit en un reclus, però va començar a servir de nou, per la qual cosa el van anomenar "vàlvula granota". | » |

## Trajectòria

Tret que s'indiqui el contrari, és del "Fiscal General Adjunt".
* Data desconeguda: Cinquè inferior. Shonagen[2]
* Yongcheng 3r any (1048) Dia de Cap d'Any 7: Cinquè lloc zōjin[2]. 7 de desembre: Shaoben dret
* 5è any de Yongcheng (1050) 17 de setembre: Zuo Shaoben
* Tenki 3r any (1055) 2 de febrer: Mamoru Kanesettsu, Tsugo-zōjin
* El primer any de Kangping (1058) 25 d'abril: Vàlvula mitjana dreta. 30 de juliol: Subordinat al quart rang (Premi del pare Zhonggu de 2n any de l'alegria celestial). 3 de setembre: Graduació (mig dret ben subordinat 4t rang inferior i Settsu Mamoru)

## Genealogia

* Pare: Keisuke Fujiwara
* Mare: filla de Fujiwara Sukegyo
* Esposa: Filla de Yasunori Fujiwara
** Homes: Fujiwara Ienori (1048-1123)
* Esposa: Filla de Naruto Tachibana
** Homes: Mitsuie Fujiwara[3]
* Fills de mare biològica desconeguda
** Homes: Katsukaku (1055-1097)[4]
** Home: Nagahito

## Referències

* ↑ 10 Audició de Shikishima 358 passos Vàlvula de granota. Hi ha una història similar als Contes del present i del passat, Vol. 31, No. 7, però acaba amb la mort de la dona i la mort del mestre.
* ↑ "Ajudant de cervesa"

## Fonts

* Takena, Imagami (a sota), Kodansha, 1984
* Iikura Harutake, "Benkan Assistant 1r" Reunió de finalització del document del grup de continuació, 1983
* Yoshikawa Kobunkan, 1987
# Emilia di Liverpool

Emilia di Liverpool és una opera semiseria en dos actes de Gaetano Donizetti, amb llibret de Giuseppe Ceccherini, basat en Emilia di Laverpaut de Vittorio Trento, basat al seu torn en l'obra homònima de Stefano Scatizzi. S'estrenà al Teatro Nuovo de Nàpols el 28 de juliol de 1824.
Revisada i molt modificada en llibret i música, es reestrenà el 1828 amb el títol L'eremitaggio di Liverpool.
Òperes de Gaetano Donizetti :
Il Pigmalione (1816)
Enrico di Borgogna (1818)
Pietro il grande (1819)
Zoraida di Granata (1822)
La zingara (1822)
Alfredo il grande (1823)
L'ajo nell'imbarazzo (1824)
Emilia di Liverpool (1824)
Alahor in Granata (1826)
Don Gregorio (1826)
Elvida (1826)
Gabriella di Vergy (1826)
Olivo e Pasquale (1827)
Otto mesi in due ore (1827)
Il borgomastro di Saardam (1827)
L'esule di Roma (1828)
Alina, regina di Golconda (1828)
Gianni di Calais (1828)
Il castello di Kenilworth (1829)
Il diluvio universale (1830)
Imelda de' Lambertazzi (1830)
Anna Bolena (1830)
Le convenienze ed inconvenienze teatrali (1831)
Gianni di Parigi (1831)
Francesca di Foix (1831)
Fausta (1832)
Ugo, conte di Parigi (1832)
L'elisir d'amore (1832)
Sancia di Castiglia (1832)
Il furioso all'isola di San Domingo (1833)
Parisina d'Este (1833)
Torquato Tasso (1833)
Lucrezia Borgia (1833)
Rosmonda d'Inghilterra (1834)
Gemma di Vergy (1834)
Marino Faliero (1835)
Maria Stuarda (1835)
Lucia di Lammermoor (1835)
Belisario (1836)
Il campanello (1836)
Betly, o La capanna svizzera (1836)
L'assedio di Calais (1836)
Roberto Devereux (1837)
Maria de Rudenz (1838)
Poliuto (1838)
Pia de' Tolomei (1838)
Le duc d'Albe (1839)
La fille du régiment (1840)
Les martyrs (1840)
La favorita (1840)
Adelia (1841)
Rita (1841)
Maria Padilla (1841)
Linda di Chamounix (1842)
Caterina Cornaro (1844)
Don Pasquale (1843)
Maria di Rohan (1843)
Dom Sébastien (1843) :
# Heidi Schmid

Heidi Schmid (Klagenfurt, 5 de desembre de 1938) és una tiradora d'esgrima alemanya, ja retirada, especialista en floret, que va competir durant les dècades de 1950 i 1960.
El 1960 va prendre en els Jocs Olímpics d'Estiu de Roma, on disputà dues proves del programa d'esgrima. Guanyà la medalla d'or en la prova del floret individual, mentre en la prova del floret per equips fou quarta. Quatre anys més tard, als Jocs de Tòquio, va guanyar la medalla de bronze en la prova del floret per equips, mentre en la del floret individual quedà eliminada en semifinals. El 1968, a Ciutat de Mèxic, disputà els seus tercers, i darrers, Jocs Olímpics. Fou cinquena en la prova del floret per equips i setena en la del floret individual.
En el seu palmarès també destaquen cinc medalles al Campionat del món d'esgrima, una d'or, tres de plata i una de bronze, entre les edicions de 1957 i 1961, així com tres medalles a les Universíades, una d'or i dues de bronze. El 1957, 1959 i de 1964 a 1968 va ser campiona d'Alemanya de floret individual. El 1961 fou escollida atleta alemanya de l'any.

## Referències

* 1 2 «Olympedia – Heidi Schmid». [Consulta: 29 abril 2024].
* ↑ «Fechten - Deutsche Meisterschaften:». [Consulta: 29 abril 2024].
# Economia de la República Dominicana

L'economia de la República Dominicana va dependre durant molts anys de l'exportació de sucre, cafè i tabac, però ens últims anys el sector de serveis va superar l'agricultura com la principal font d'ocupacions del país. El turisme es va convertir en una font important d'ingressos des de mitjan anys noranta. L'any 2000 el turisme va representar ingressos de més de 1000 milions de dòlars, mentre que ho envio de divises de part dels dominicans residents nels Estats Units, Europa i Puerto Rico representa més de 2000 milions de dòlars. El país és molt dependent dels Estats Units: gairebé 40% de les importacions i 60% de les exportacions tenen com a client aquell país. L'enviament de diners per dominicans que resideixen en l'estranger representa gairebé 1/10 del PIB nacional. El seu banc central és el Banc central de la República Dominicana.

## Enllaços externs

* Projecció econòmica de la República Dominicana (en anglès)

## Referències

* ↑ https://www.cia.gov/library/publications/the-world-factbook/geos/dr.html Arxivat 2016-02-13 a Wayback Machine.
# Milo (Missouri)

Milo és una població dels Estats Units a l'estat de Missouri. Segons el cens del 2000 tenia 84 habitants.

## Demografia

Segons el cens del 2000, Milo tenia 84 habitants, 32 habitatges, i 23 famílies. La densitat de població era de 405,4 habitants per km².
Dels 32 habitatges en un 37,5% hi vivien nens de menys de 18 anys, en un 56,3% hi vivien parelles casades, en un 9,4% dones solteres, i en un 28,1% no eren unitats familiars. En el 21,9% dels habitatges hi vivien persones soles el 15,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,63 i el nombre mitjà de persones que vivien en cada família era de 3,09.
Per edats la població es repartia de la següent manera: un 33,3% tenia menys de 18 anys, un 7,1% entre 18 i 24, un 23,8% entre 25 i 44, un 26,2% de 45 a 60 i un 9,5% 65 anys o més.
L'edat mediana era de 34 anys. Per cada 100 dones de 18 o més anys hi havia 93,1 homes.
La renda mediana per habitatge era de 23.125 $ i la renda mediana per família de 28.333 $. Els homes tenien una renda mediana de 20.750 $ mentre que les dones 23.125 $. La renda per capita de la població era d'11.887 $. Entorn del 13,6% de les famílies i el 15,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Milo». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Milo». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Phyllarachne

Phyllarachne levicula és una espècie d'aranya araneomorfa de la subfamília Erigoninae, dins de la família Linyphiidae. És l'únic membre del gènere monotípic Phyllarachne.
És un endemisme que es pot trobar a Borneo.
Fou descrit per primera vegada per Alfred Frank Millidge i A. Russell-Smithl'any 1992,.

## Referències

* ↑ Platnick, 2011: The world spider catalog 12.0 (American Museum of Natural History).
* ↑ «Gen. Phyllarachne Millidge & Russell-Smith, 1992». . Natural History Museum Bern, 2019. DOI: 10.24436/2.
* ↑ Millidge, A. F.; Russell-Smith, A. «Linyphiidae from rain forests of Southeast Asia». Journal of Natural History, vol. 26, 1992, pàg. 1367–1404. DOI: 10.1080/00222939200770771.

## Enllaços externs

* a ION (anglès)
* Nomenclator Zoologicus (anglès)